cyanic-selkie/wikianc huggingface dataset:
วันพิทักษ์ปิตุภูมิ
วันพิทักษ์ปิตุภูมิฉลองกันครั้งแรกในปี 1919 วันหยุดถูกกำหนดในปี 1918 ในช่วงสงครามกลางเมืองรัสเซีย ตามเอกสารฉบับร่างหมู่ของกองทัพแดง ที่ควบคุมนครเปโตรกราด และ มอสโก (ในวันที่ 17 กุมภาพันธ์) ในเดือน มกราคม 1919 ก็ได้มีประกาศวันหยุดอย่างเป็นทางการเพื่อระลึกถึงการสถาปนากองทัพแดง (ก่อตั้งวันที่ 18 กุมภาพันธ์ 1918) โดยในปี 1919 ได้ใช้วันจันทร์ 17 กุมภาพันธ์ ก่อนจะเปลี่ยนเป็นวันอาทิตย์ที่ 23 กุมภาพันธ์ นับแต่นั้นมา โดยที่ชื่อเดิมที่รู้จักคือ "วันกองทัพแดง" (День Красной Армии) และในปี 1923 จึงใช้ชื่ออย่างเป็นทางการคือ วันกองทัพแดงและกองทัพเรือ
ในปี 1949 ชื่อวันถูกเปลี่ยนชื่อวันกองทัพโซเวียตและกองทัพเรือ (День Советской Армии и Военно-Морского флота (Dyen' Sovyetskoy Armii i Voyenno-Morskogo flota)) จนเมื่อสหภาพโซเวียตล่มสลายในปี 1991 ชื่อวันที่ใช้อยู่ในปัจจุบันเรื่มใช้ในปี 2002 โดยประธานาธิบดีรัสเซีย วลาดีมีร์ ปูติน โดยประกาศให้เป็นวันหยุดราชการ (ในรัสเซีย)
โพธิพงษ์ ล่ำซำ
นายโพธิพงษ์ ล่ำซำ กรรมการสภาที่ปรึกษาพรรคประชาธิปัตย์ นักธุรกิจอดีตผู้บริหารกิจการกลุ่มประกันชีวิต-ประกันภัยของตระกูลล่ำซำ อดีตรัฐมนตรีช่วยว่าการกระทรวงพาณิชย์
ประวัติ
นายโพธิพงษ์ จบการศึกษาระดับปริญญาตรีจากมหาวิทยาลัยนอร์ทแคโรไลนาสเตต สหรัฐอเมริกา ในปี พ.ศ. 2500 และปริญญาโท จากมหาวิทยาลัยเทมเพิล ในปี พ.ศ. 2503
การเมือง
นายโพธิพงษ์ เข้าสู่วงการเมืองโดยได้รับแต่งตั้งเป็นสมาชิกวุฒิสภา ในปี พ.ศ. 2539 ต่อมาได้เริ่มทำงานการเมืองในสังกัดพรรคประชาธิปัตย์จากการชักชวนของ นายพิเชษฐ พันธุ์วิชาติกุล ที่เคยรู้จักมักคุ้นรู้ฝีมือกันมาก่อน สมัยที่นายพิเชษฐทำงานในกระทรวงเศรษฐกิจ และนายโพธิพงษ์อยู่ที่ สภาหอการค้า
ในที่สุดนายโพธิพงษ์ได้ขึ้นดำรงตำแหน่ง รัฐมนตรีช่วยว่าการกระทรวงพาณิชย์ ในรัฐบาลชวน 2 หลังวิกฤตเศรษฐกิจ ปี พ.ศ. 2540 เนื่องจากสามารถประสานงานกับหอการค้าได้ทั่วประเทศ นอกจากฝีมือและเครือข่ายในการทำงาน นายโพธิพงษ์ยังเป็นหนึ่งในแหล่งเงินทุนสำคัญ ของพรรคประชาธิปัตย์ ด้วยยอดบริจาคระดับ 10 ล้านบาท
ในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์
ในเดือนกุมภาพันธ์ พ.ศ. 2551 พรรคประชาธิปัตย์ได้จัดตั้ง คณะรัฐมนตรีเงา หรือ ครม.เงา ขึ้นเป็นครั้งแรก นายโพธิพงษ์ ล่ำซำ ได้รับเลือกจากที่ประชุมพรรคประชาธิปัตย์ ให้ทำหน้าที่ รองนายกรัฐมนตรีเงา ดูแลตรวจสอบ กระทรวงพาณิชย์ กระทรวงอุตสาหกรรม กระทรวงเกษตรและสหกรณ์
งานเต้นรำ
"งานเต้นรำ" เป็นซิงเกิลของวงดนตรีมัสเกตเทียส์ ในปี พ.ศ. 2557 ประพันธ์เนื้อร้องและทำนองโดยชาครีย์ ลาภบุญเรือง และเรียงเรียงโดย มัสเกตเทียส์
เพลงช้าฟังสบายจังหวะบัลลาดที่เสริมด้วยซา­วด์อิเล็กโทรนิก เพิ่มลูกเล่นความพิเศษเข้าไปในช่วงอินโทรท­ี่นำไวโอลินและเซลโล่มาบรรเลงร่วมให้ความร­ู้สึกว่าฟังแล้วเหมือนกำลังอยู่ในงานเต้นร­ำ
เนื้อหาของเพลงนี้ เปรียบเหมือนกับความรัก ความสัมพันธ์ ของคนเราทุกคนที่กำลังเต้นรำอยู่ในงานเต้น­รำ ต่างคนต่างช่วยกันประคับประคองกัน เพื่อเต้นรำไปตามจังหวะเพลง แต่ไม่มีใครรู้ว่าตอนจบจะมีท่าจบที่สวยงาม หรือจะสะดุดล้มจนต้องเลิกเต้นรำไป เช่นเดียวกับความรักที่ไม่รู้ว่าจะจบลงเมื­่อใด เพราะต่อให้เรารักกันมากแค่ไหนก็ต้องมีเหต­ุให้จากกันอยู่ดีมีแค่สิ่งสุดท้ายที่เหลือ­ไว้เพียงความรักและความทรงจำที่สวยงามเสมอ­เมื่อหวนนึกถึง...
การตอบรับ
เพลง "งานเต้นรำ" ได้อันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 11 พฤษภาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แฟมซิโคลเวียร์
แฟมซิโคลเวียร์  (Famciclovir)
เฟรดริก มาร์ช
เฟรดริก มาร์ช (Fredric March) (31 สิงหาคม ค.ศ. 1897 - 14 เมษายน ค.ศ. 1975) เป็นนักแสดงละครเวทีและภาพยนตร์ชาวอเมริกัน เขาได้รับรางวัลออสการ์ สาขานักแสดงนำชายยอดเยี่ยม 2 ครั้ง โดยครั้งแรกในรับรางวัลในปี 1932 จากการแสดงในภาพยนตร์เรื่อง Dr. Jekyll and Mr. Hyde และครั้งที่ 2 ในปี 1946 จากภาพยนตร์เรื่อง The Best Years of Our Lives
อ้างอิง
1897 1975
อารักษ์ อมรศุภศิริ
อารักษ์ อมรศุภศิริ (เกิด 2 กันยายน พ.ศ. 2527) ชื่อเล่น เป้ เป็นนักดนตรี นักแต่งเพลง นักแสดง และนายแบบชาวไทย เข้าสู่วงการบันเทิงจากการเดินแบบ ก่อนจะมีผลงานเพลงในฐานะมือกีต้าร์ของวงสเลอ และเริ่มเป็นที่รู้จักจากผลงานภาพยนตร์เรื่อง บอดี้ศพ 19
การศึกษา
อารักษ์เข้าเรียนชั้นอนุบาลที่โรงเรียนอนุบาลจันทร์เจ้า จบการศึกษาระดับประถมศึกษาถึงมัธยมศึกษาปีที่ 2 จากโรงเรียนอัสสัมชัญ และมัธยมศึกษาปีที่ 3-6 จากโรงเรียนสาธิตมหาวิทยาลัยศรีนครินทรวิโรฒ ประสานมิตร ระดับอุดมศึกษาจากวิทยาลัยนานาชาติ มหาวิทยาลัยมหิดล สาขาธุรกิจระหว่างประเทศ
ผลงาน
อารักษ์ เข้าสู่วงการบันเทิงจากการเดินแบบ และ ถ่ายแบบลงนิตยสารแฟชั่น ขณะเป็นนักศึกษาฝึกงานอยู่ที่ บริษัท เกรย์ ฮาวนด์
วงสเลอ
ในปี พ.ศ. 2548 อารักษ์ ถูกชักชวนให้เข้าร่วมวงสเลอในฐานะมือกีต้าร์ ซึ่งในขณะนั้นประกอบด้วยสมาชิกอีก 4 คน ได้แก่ จักรพันธ์ บุณยะมัต (ชื่อเล่น : เย่ ; ตำแหน่ง : ร้องนำ) ธิติพันธุ์ อนะวัชพงษ์ (ชื่อเล่น : เอม ; ตำแหน่ง : กลอง) ธนันต์ บุญญธนาภิวัฒน์ (ชื่อเล่น : บู้ ; ตำแหน่ง : เบส) และ ธีรวัต อุทัย (ชื่อเล่น : แบงค์ ; ตำแหน่ง : ทรัมเปต) หลังจากตระเวนเล่นคอนเสิร์ตตามงานดนตรีนอกกระแส ควบคู่ไปกับการทำเดโมส่งค่ายเพลง ในปี พ.ศ. 2549 วงสเลอ ก็ได้ออกอัลบั้มเต็มชุดแรก (Boo!) ในสังกัด สมอลล์รูม ด้วยแนวเพลงสไตล์อัลเทอร์เนทีฟร็อก
วงสเลอ เริ่มเป็นที่รู้จักในฐานะคลื่นลูกใหม่ของวงการดนตรีนอกกระแสในไทย และ ได้รับเชิญจาก นอยซ์เดอลุกซ์ เรคคอร์ดส ให้ไปเล่นคอนเสิร์ตที่ เมืองฮัลเลอ ประเทศเยอรมนี ก่อนอัลบั้มชุดที่สองของวงสเลอ (Bum) จะออกจำหน่ายในปี พ.ศ. 2551
ต่อมาในปี พ.ศ. 2553 อารักษ์ ได้ออกอัลบั้มเดี่ยวชุดแรก (ออโต้ อีโรติก) ในสังกัด สมอลล์รูม ด้วยแนวเพลงสไตล์เพียวโฟล์ก ผ่านเครื่องดนตรีเพียงแค่ 2 ชิ้น คือ กีต้าร์โปร่ง และ ฮาร์โมนิก้า ควบคู่ไปกับอัลบั้มชุดที่สามของวงสเลอ (Boong)
อารักษ์ ในฐานะศิลปินเดี่ยว และ นักแต่งเพลง ถูกกระแสวิพากษ์วิจารณ์อย่างหนัก เรื่อง สไตล์การร้องซึ่งได้รับอิทธิพลมาจาก บ็อบ ดีแลน และ เนื้อหาของเพลงที่เสียดสีสังคม แต่ไม่นานนักหลังจากปล่อยซิงเกิลแรก "มาเลเซีย" กลับกลายเป็นเพลงฮิตติดปาก ขึ้นชาร์ตอันดับ 1 คลื่นวิทยุในไทยอยู่หลายสัปดาห์ ส่งผลให้ อารักษ์ ได้รับรางวัล คมชัดลึกอวอร์ด ครั้งที่ 8 สาขาศิลปินหน้าใหม่ยอดเยี่ยม ประจำปี พ.ศ. 2553
จนกระทั่งในวันที่ 9 ธันวาคม พ.ศ. 2554 อารักษ์ ประกาศถอนตัวออกจากวงสเลอ ด้วยเหตุผลเรื่องเวลาไม่ตรงกัน
อารักษ์ แอนด์ เดอะปีศาจแบนด์
ต่อมาในปี พ.ศ. 2555 อารักษ์ ได้ออกอัลบั้มชุดที่สอง (อารักษ์ แอนด์ เดอะปีศาจแบนด์) ในสังกัด บีลีฟ เรคคอร์ดส ร่วมกับ เดอะปีศาจแบนด์ ซึ่งในขณะนั้นประกอบด้วยสมาชิก 2 คน ได้แก่ วงศ์วริศ อาริยวัฒน์ (ชื่อเล่น : อัด ; ตำแหน่ง : แบนโจ) และ สุธัช นฤนาทวานิช (ชื่อเล่น : เนม ; ตำแหน่ง : ดับเบิ้ลเบส) ด้วยแนวเพลงสไตล์โฟล์กคันทรี่ โดยยังคงมีเนื้อหาของเพลงที่สะท้อนสังคม แต่ฟังสบายเข้าใจง่ายขึ้น หลังจากปล่อย 2 ซิงเกิลแรก "ไก่" ที่กลับมาสร้างความฮือฮาให้กับวงการดนตรีในไทยอีกครั้ง และ "สมศรี" ที่ได้รับคำชมอย่างล้นหลาม ด้วยเนื้อหาของเพลงที่เตือนใจวัยรุ่น เรื่อง การตั้งครรภ์ก่อนวัยอันควร ส่งผลให้ อารักษ์ และ วงเดอะปีศาจแบนด์ ได้รับรางวัล สีสันอวอร์ด ครั้งที่ 25 สาขาอัลบั้มยอดเยี่ยม และ สาขาบันทึกเสียงยอดเยี่ยม เพลง "ความรุนแรง" ประจำปี พ.ศ. 2555
หลังจากห่างหายไปนานกว่า 4 ปี อัลบั้มชุดที่สาม (เหล็กกับไม้) ของ อารักษ์ และ เดอะปีศาจแบนด์ ก็ได้ออกจำหน่ายในวันที่ 4 กุมภาพันธ์ พ.ศ. 2560 ในสังกัด วอท เดอะ ดัก ด้วยแนวเพลงสไตล์โฟล์คร็อค ขณะนี้อยู่ระหว่างการปล่อยซิงเกิลจากอัลบั้มที่ 4 โดยมีการปล่อยซิงเกิลใหม่เดือนละ 1 เพลง
ภาพยนตร์
บอดี้ศพ 19 (2550) และ รักสามเศร้า (2551) ผลงานภาพยนตร์ 2 เรื่องแรกของ อารักษ์ นอกจากจะทำให้ อารักษ์ รู้สึกว่าการแสดงเป็นเรื่องสนุกท้าทายแล้ว ความสำเร็จของภาพยนตร์ทั้ง 2 เรื่อง ยังส่งผลให้ อารักษ์ เริ่มเป็นที่รู้จักมากขึ้นในฐานะนักแสดง และ มีผลงานภาพยนตร์ต่อเนื่องในปีถัดมา
หลอดเลือดแดงซุพีเรียร์แพนครีเอติโคดูโอดีนัล
หลอดเลือดแดงซุพีเรียร์แพนครีเอติโคดูโอดีนัล (superior pancreaticoduodenal artery) ทอดตัวลงมาระหว่างขอบที่ติดกันของลำไส้เล็กส่วนต้น (duodenum) และ ตับอ่อน หลอดเลือดนี้เป็นแขนงของหลอดเลือดแดงแกสโตรดูโอดีนัล (gastroduodenal artery) ซึ่งมาจากหลอดเลือดแดงใหญ่ซิลิแอค (celiac trunk)
ตลาดนัดจตุจักร
ตลาดนัดจตุจักร เป็นตลาดนัดในกรุงเทพมหานครที่ได้รับความนิยมจากคนไทยและชาวต่างชาติ มีจำนวนแผงค้าทั้งหมดมากกว่า 8,000 แผงค้า แบ่งเป็น 27 โครงการ มีสินค้า 8 ประเภท ได้แก่ ผักและผลไม้ เสื้อผ้า สัตว์เลี้ยง ต้นไม้ อาหารปรุง อาหารสำเร็จรูป อาหารสด และเบ็ดเตล็ด
ตลาดนัดจตุจักรถูกสร้างขึ้นโดย พลเอก เกรียงศักดิ์ ชมะนันท์ ในสมัยปี พ.ศ. 2521 เป็นที่ดินของการรถไฟแห่งประเทศไทยซึ่งในขณะนั้น พลเอกเกรียงศักดิ์ ชมะนันท์ เป็นประธานกรรมการรถไฟ โดยการเอากองขยะที่ดินแดง มาถม ที่ของการรถไฟแห่งประเทศไทย แล้วย้ายตลาดนัดสนามหลวงมาที่นี่ โดยใช้ทหารช่างมาทำการสร้างขึ้น
ความเป็นมาของตลาดนัดจตุจักร
ปี พ.ศ. 2491 จอมพล ป. พิบูลสงคราม อดีตนายกรัฐมนตรี มีนโยบายให้จัดตั้งตลาดนัดขึ้นในทุกจังหวัด สำหรับกรุงเทพมหานครนั้นได้เลือกสนามหลวงเป็นสถานที่จัดตลาดนัด แต่เพียงไม่ถึงปีรัฐบาลก็ย้ายตลาดนัด ไปอยู่ในพระราชอุทยานสราญรมย์แล้วจึงย้ายออกไปตั้งอยู่บริเวณสนามไชย และย้ายตลาดนัดกลับไปอยู่ที่สนามหลวงในปี พ.ศ. 2501
ต่อมาในปี พ.ศ. 2521 พลเอกเกรียงศักดิ์ ชมะนันท์ อดีตนายกรัฐมนตรี ได้มีนโยบายใช้สนามหลวงเป็นที่พักผ่อนหย่อนใจ และจัดงานสมโภชกรุงรัตนโกสินทร์ 200 ปี การรถไฟแห่งประเทศไทยจึงได้มอบที่ดินย่านพหลโยธิน โดยการดำเนินการโดยนายเชาวน์วัศ สุดลาภา อดีตผู้ว่าราชการกรุงเทพมหานคร จึงจัดที่ดินสวนจตุจักรด้านทิศใต้ให้แก่ กรุงเทพมหานครเพื่อใช้ในกิจการสาธารณประโยชน์ และกรุงเทพมหานครได้ปรับพื้นที่เพื่อให้ผู้ค้าหาบเร่แผงลอยและขณะเดียวกันก็พยายามย้ายผู้ค้าจากสนามหลวงมาด้วย จนกระทั่งดำเนินการสำเร็จ เมื่อปี พ.ศ. 2525 โดยใช้ชื่อว่าตลาดนัดย่านพหลโยธิน ต่อมาเปลี่ยนชื่อใหม่เป็น “ตลาดนัดจตุจักร” ให้สอดคล้องกับสวนสาธารณะจตุจักรในบริเวณใกล้เคียง ตั้งแต่ปี พ.ศ. 2530 จนถึงปัจจุบัน
ตลาดนัดสวนจตุจักรได้เปลี่ยนอำนาจการดูแลจากกรุงเทพมหานครไปยังการรถไฟแห่งประเทศไทยตั้งแต่วันที่ 2 มกราคม พ.ศ. 2555 ซึ่งก็มีผู้ค้าขายแบ่งออกเป็น 2 ส่วน ทั้งเห็นด้วยและไม่เห็นด้วย แต่ในวันที่ 1 ธันวาคม พ.ศ. 2561 การรถไฟแห่งประเทศไทยก็ได้คืนพื้นที่ตลาดนัดจตุจักรกลับไปอยู่ในอำนาจการดูแลของยังกรุงเทพมหานครตามเดิม
การค้าสัตว์ป่าผิดกฎหมาย
มีการศึกษาระบุว่าตลาดนัดจตุจักรเป็นศูนย์กลางการค้าสัตว์ป่าผิดกฎหมาย ในการสำรวจเมื่อวันที่ 28–29 มีนาคม 2558 นักวิจัยพบนก 1,271 ตัว 117 ชนิดขายในร้านค้าหรือแผงลอย 45 ร้าน มี 9 ชนิดอยู่ในรายการ "เสี่ยงต่อการสูญพันธุ์" ของบัญชีแดงของสหภาพเพื่อการอนุรักษ์ธรรมชาติ และอีกแปดชนิดอยู่ใน "เกือบอยู่ในข่ายสูญพันธุ์"
หอนาฬิกาตลาดนัดจตุจักร
หอนาฬิกาเป็นจุดนัดพบยอดนิยมที่ในตลาดนัดจตุจักร สร้างขึ้นเมื่อปี พ.ศ. 2530 เพื่อเฉลิมพระเกียรติพระบาทสมเด็จพระเจ้าอยู่หัว รัชกาลที่ ๙ เนื่องในโอกาสที่ทรงเจริญพระชนมพรรษา 5 รอบ วันที่ 5 ธันวาคม พ.ศ. 2530 โดยความร่วมมือของกองอำนวยการตลาดนัดกรุงเทพมหานคร และ สมาคมพ่อค้า ไทย - จีน
จุดเชื่อมต่อการเดินทาง
กะสว่าง
สิ่งสืบเนื่อง
ในปี พ.ศ. 2548 คาราบาวได้แต่งเพลงชื่อ สวนจตุจักร อยู่ในอัลบั้มชุด "สามัคคีประเทศไทย" โดยมีเนื้อหาประชาสัมพันธ์ถึงตลาดนัดจตุจักร และมีเนื้อร้องบางท่อนเป็นแร็ปภาษาอังกฤษด้วย
นกยางดำ
นกยางดำ (Black Bittern) เป็นนกลุยน้ำโลกเก่าในวงศ์นกยาง แพร่พันธุ์ในเขตร้อนของทวีปเอเชียจากประเทศปากีสถาน, ประเทศอินเดีย และ ประเทศศรีลังกา ไปทางตะวันออกถึงประเทศจีน, ประเทศอินโดนีเซีย และ ประเทศออสเตรเลีย ปกติเป็นนกประจำถิ่น แต่ในตอนเหนือบางแห่งเป็นนกอพยพระยะสั้น กินแมลง, ปลา และสัตว์สะเทินน้ำสะเทินบกเป็นอาหาร
สารอาหารสำหรับพืช
ธาตุอาหารสำหรับพืช หมายถึง ธาตุอาหารที่จำเป็นสำหรับการเติบโตของพืช ซึ่งสามารถถูกจัดได้จากเกณฑ์คือ (1) ถ้าเกิดพืชขาดสารอาหารนี้แล้ว ทำให้พืชไม่สามารถเติบโตตามวงจรชีวิตได้ตามปกติ หรือ (2) สารนั้นเป็นส่วนประกอบที่สำคัญของพืชหรือส่วนประกอบของสารตัวกลางในกระบวนการสร้างและสลายของสารนั้นๆ (metabolite)
สารอาหารที่จำเป็นสำหรับพืช สามารถแบ่งตามปริมาณที่ปรากฏในเนื้อเยื่อพืช ได้เป็น
มหาสารอาหาร (macronutrients) คือสารอาหารที่พืชต้องการในปริมาณมาก หรือว่าเป็นสารที่มีอยู่ในเนื้อเยื่อของพืชในปริมาณมาก (0.2% ถึง 4% โดยน้ำหนักแห้ง) จุลสารอาหาร คือสารที่มีอยู่ในเนื้อเยื่อของพืชในปริมาณไม่มาก และวัดเป็นหน่วย ppm โดยมีปริมาณอยู่ในช่วงตั้งแต่ 5 ถึง 200 ppm หรือ น้อยกว่า 0.02% โดยน้ำหนักแห้ง
พืชสามารถรับสารอาหารทางดินได้โดยการแลกเปลี่ยนประจุ โดยที่รากฝอยจะปล่อยประจุไฮโดรเจน (H+) ลงไปในดิน และประจุไฮโดรเจนนี้จะไปแทนที่ไอออนประจุบวกที่อยู่ในดิน (ซึ่งเป็นประจุลบ) จึงทำให้สารอาหารที่อยู่ในรูปประจุบวกสามารถถูกรากดูดซึมเข้าไปได้
เรื่องของสารอาหารพืชเป็นเรื่องที่เข้าใจได้ยาก ส่วนหนึ่งเนื่องมากจาก ความหลากหลายของชนิดและพันธุ์พืช อีกส่วนหนึ่งเนื่องจากปริมาณสารอาหารที่พืชต้องการเป็นเรื่องละเอียดอ่อน กล่าวคือ พืชต้องการสารอาหารในปริมาณที่เพียงพอและไม่มากเกินไป ถ้าเมื่อพืชได้รับสารอาหารไม่เพียงพอ จะเกิดอาการขาดสารอาหาร แต่ถ้าได้รับมากเกินไปสารอาหารนั้นก็จะเป็นพิษต่อพืชได้ นอกจากนั้นการขาดสารอาหารบางตัว อาจแสดงผลเหมือนกับการเป็นพิษของการได้รับสารอาหารอีกตัวมากเกินไป การที่พืชได้รับสารอาหารบางตัวมากไปก็ส่งผลทำให้พืชขาดธาตุอาหารตัวอื่นได้ และการได้รับธาตุอาหารบางตัวน้อยไปก็อาจส่งผลต่อการดูดซึมของสารอาหารตัวอื่นได้เช่นกรณีของการที่พืชขาด SO2-3 ทำให้การดูดซึม NO-3 ทำได้ไม่ดี หรือ การที่ NH+4 มีอิทธิพลกับการดูดซึมของ K+
สารอาหารแต่ละชนิดของพืช พืชต้องการในปริมาณที่พอเหมาะหากน้อยไปจะแสดงอาการขาดสารอาหาร หรือ หากได้รับมากเกินไปก็จะเป็นพิษกับพืชได้
กระบวนการที่สำคัญในการดูดซึมธาตุอาหารของพืช
พืชสามารถรับสารอาหารที่จำเป็นได้จากดินโดยผ่านทางราก และได้จากอากาศ (ส่วนใหญ่คือ คาร์บอน ไฮโดรเจน และ ออกซิเจน) โดยผ่านทางใบ
หน้าที่ของธาตุอาหาร
ธาตุอาหารแต่ละตัวมีหน้าที่ต่างๆกัน
มหาสารอาหาร
คาร์บอน
ไฮโดรเจน
ออกซิเจน พืชสร้างออกซิเจนขึ้นในกระบวนการสังเคราะห์แสงเพื่อที่จะสร้างน้ำตาล แต่พืชก็ใช้ออกซิเจนในการกระบวนการหายใจเพื่อเปลี่ยนน้ำตาลเป็น ATP
ฟอสฟอรัส การขาดฟอสฟอรัสในพืช จะแสดงให้เห็นจาก การที่ใบพืชมีสีเขียวเข้มจัด ถ้าขาดรุนแรงใบจะผิดรูปร่างและแสดงอาการตายเฉพาะส่วน
ไนโตรเจน การขาดไนโตรเจน ส่วนใหญ่แล้วจะแสดงออกมาโดยการชะงักการเติบโตของพืช การเติบโตช้า หรือว่าแสดงอาการใบเหลือง (chlorosis). ทั่วไปแล้ว ไนโตรเจนจะถูกดูดซึมเข้าทางดินในรูปของไนเตรต(NO-3)
กำมะถัน
แคลเซียม การขาดแคลเซียม มีผลทำให้พืชชะงักการเจริญเติบโต
แมกนีเซียม การขาดแมกนีเซียม อาจทำให้เกิดอาการเหลืองระหว่างเส้นใบ (interveinal chlorosis).
จุลสารอาหาร
เหล็ก การขาดเหล็ก อาจทำให้เกิดอาการเหลืองตามเส้นใบ และ การตายเฉพาะส่วน
โมลิบดีนัม
โบรอน การขาดโบรอนทำให้เกิดการตายเฉพาะส่วนในใบใหม่และการชะงักการเติบโตของพืช
ทองแดง การขาดทองแดงทำให้พืชแสดงอาการเหลือง (chlorosis)
แมงกานีส การขาดแมกกานีส ทำให้พืชมีสีผิดเพี้ยน เช่น การมีจุดด่างบนใบ
โซเดียม
สังกะสี การขาดสังกะสี โดยทั่วไปแล้วจะทำให้การเติบโตของใบชะงักงัน
ธีเบอิด
ธีเบอิด (Thēbaïs) เป็นมหากาพย์ภาษาละตินที่แต่งโดยสเตชิอัส กวีชาวโรมันในปี ค.ศ. 90 เป็นเรื่องราวของคำสาปที่นำไปสู่การวิวาทระหว่างสองพี่น้อง อีทีออคลีสกับพอลีไนซีสเหนือบัลลังก์เมืองธีบส์ หลังพอลีไนซีสถูกเนรเทศ เขาร่วมมือกับเจ้าชายกรีกเจ็ดองค์เพื่อชิงบัลลังก์คืนจากน้องชายของตน ก่อนจะจบลงด้วยความตายของอีทีออคลีส พอลีไนซีสและเจ้าชายทั้งเจ็ด
สารอาหารสำหรับพืช
จุลสารอาหาร
นิกเกิล
ธีเบอิด
ธีเบอิด แบ่งออกเป็น 12 บท แต่ละบทมีความยาว 720–946 บาท ฉันทลักษณ์แบบมาตราหกคณะแด็กทิล (dactylic hexameter) สเตชิอัสหยิบยืมต้นเรื่องมาจากวรรณกรรมกรีกโบราณเรื่องตำนานอีดิปัส และมีวรรณกรรมละตินอย่าง อีนีอิด ของเวอร์จิล เมทามอร์โฟซีส ของออวิดและโศกนาฏกรรมของแซแนกาผู้ลูกเป็นต้นแบบ แก่นเรื่องประกอบด้วยความสัมพันธ์ระหว่างการเมืองกับครอบครัว สงครามกลางเมือง และการกระทำอันไร้ศีลธรรม
สารอาหารสำหรับพืช
จุลสารอาหาร
คลอรีน
มาโมรุ ซามูราโงจิ
มาโมรุ ซามูราโงจิ (เกิด 21 กันยายน 1963) เป็นนักแต่งเพลงชาวญี่ปุ่น จากจังหวัดฮิโรชิมะ ได้ชื่อว่าเป็นผู้แต่งดนตรีประกอบวิดีโอเกม เรซิเดนต์อีวิล Dual Shock Ver. ในปี 1998  และ โอนิมูฉะ วอร์ลอร์ด ในปี 2001   สื่อมวลชนตั้งฉายาให้ว่าเขาเป็น "เบโทเฟนแห่งยุคติจิตอล" จากคำกล่าวอ้างว่าเขาสามารถแต่งเพลงได้ ทั้งที่หูหนวก
สารอาหารสำหรับพืช
ตารางธาตุอาหารพืช
หมายเหตุ ปริมาณในพืช แสดงเป็น เปอร์เซนต์เปรียบเทียบกับปริมาณไนโตรเจนในพืชที่ปรากฏในหน่อแห้ง และ ปริมาณสารอาหารในพืช อาจเปลี่ยนแปลงตามชนิดของพืช
ธีเบอิด
มีผู้สนใจอ่าน ธีเบอิด ไม่มากนักในสมัยโบราณ แต่บทกวีนี้ได้รับการยกย่องอย่างสูงในสมัยกลางเมื่อมีการประยุกต์และแปลเป็นภาษาท้องถิ่นต่าง ๆ ธีเบอิด ได้รับการอนุรักษ์ในสมัยฟื้นฟูศิลปวิทยาในจักรวรรดิการอแล็งเฌียง แต่กลับไม่ได้รับการชมเชยเท่าที่ควรเมื่อเข้าสู่สมัยใหม่ นักวิชาการคลาสสิกสมัยคริสต์ศตวรรษที่ 19 วิจารณ์ ธีเบอิด ว่าขาดความคิดริเริ่ม ขณะที่กลุ่มสำนักคิดลัทธิแก้ปลายคริสต์ศตวรรษที่ 20 ตีความบทกวีนี้ว่าเป็นการวิพากษ์ระบอบอัตตาธิปไตย
มาโมรุ ซามูราโงจิ
เรื่องราวของเขาเป็นที่สนใจในช่วงเดือนกุมภาพันธ์ 2014 เมื่อมีข่าวว่า ดนตรีที่เขาประพันธ์ขึ้นทั้งหมดนั้น ล้วนเป็นผลงานของผู้อื่น โดยเป็นผลงาน ทากาชิ นีงากิ นักแต่งเพลงที่ได้รับการว่าจ้าง  และยังถูกเปิดเผยด้วยว่า  เรื่องที่ว่าเขาเป็นไมเกรนมาตั้งแต่เด็กจนกระทั่งสูญเสียการได้ยิน และใช้ความพยายามฝึกฝนการแต่งเพลงทั้งที่หูหนวกนั้น ล้วนเป็นเรื่องแต่งขึ้น ที่จริงแล้วซามูราโงจิแกล้งทำเป็นหูหนวก เพื่อให้เรื่องราวน่าสนใจ
ควย
ควย (Dick) เป็นคำไม่สุภาพในภาษาไทย ใช้อ้างถึงอวัยวะเพศชาย คู่กับคำว่าหี ซึ่งหมายถึงอวัยวะเพศหญิง
การใช้คำ
คำนี้มักใช้เมื่อกล่าวถึงส่วนของอวัยวะเพศสืบพันธุ์ของเพศชาย โดยทั่วไปถือว่าเป็นคำหยาบไม่ใช้กันในที่สาธารณะ โดยจะใช้คำว่า "อวัยวะเพศชาย" หรือ "องคชาต" แทน ในบางครั้งจะเห็นตามหน้าหนังสือพิมพ์ใช้คำว่า "เจ้าโลก" หรือ "นกเขา" หรือบางครั้งอาจใช้คำว่า "พวงสวรรค์" ซึ่งคำนี้มีที่มามาจากลักษณะของอัณฑะที่ห้อยลงมาเป็นพวง แต่มักนำมาใช้ในความหมายของทั้งส่วนองคชาต และส่วนอัณฑะ
นอกจากนี้ยังมีศัพท์สแลงอื่นที่ใช้แทนคำว่า "ควย" "กระดอ" หรือ "อวัยวะเพศชาย" อีกหลายคำ คำที่พบได้บ่อย เช่น "น้องชาย" "จู๋" "เจี๊ยว" "จ้อน" "มังกร" "ช้าง" "ช้างน้อย" "ไอ้นั่น" "ของลับ" "ตัวเดียวอันเดียว" "หัวแมว" เป็นต้น หรืออาจเลี่ยงไปใช้คำนามที่ใกล้เคียงกับอวัยวะเพศชายมาเรียกแทน เช่น "ท่อน" "แท่ง" "ดุ้น" "เดือย" หรือใช้คำที่ออกเสียงใกล้เคียงกัน เช่น "ขวด" "กล้วย" "กรวย" "จวย" เป็นต้น และในปัจจุบันยังได้มีผู้สร้างคำใหม่มาใช้แทนคำนี้ในบันเทิงคดีแบบร้อยแก้วเพิ่มขึ้นอีก เช่น "แก่นกาย" หรือ "แก่นกลาง" เป็นต้น ทั้งหมดนี้ต้องตีความจากคำที่อยู่ใกล้เคียง หรือจากผู้พูดเป็นหลัก
ลอรา ลินนีย์
ลอรา ลินนีย์ เริ่มต้นการเป็นนักแสดงในปี 1990 จากการแสดงละครบรอดเวย์ ที่โรงละครวิเวียน โบมอนต์ ในแมนแฮตตัน, นครนิวยอร์ก ​โดยเธอเคยได้รับการเสนอชื่อให้เข้าชิงรางวัลโทนี​ สาขานักแสดงนำหญิงยอดเยี่ยมในละครเวที 4 ครั้ง จากการแสดงนำคู่กับ เลียม นีสัน ในละครบรอดเวย์​ที่สร้างจากบทประพันธ์ของอาเทอร์ มิลเลอร์เรื่อง ​The Crucible -​ หมอผีครองเมือง​ (2002, โรงละครเวอร์จิเนีย), ​Sight Unseen​ (2005, โรงละครบิลต์มอร์), ​Time Stands Still​ (2010, โรงละครคอร์ตเธียร์เตอร์), ​The Little Foxes​ (2017, โรงละครซามูเอล ฟรีดแมน)​ ส่วนผลงานทางแวดวงโทรทัศน์ ลินนีย์ ได้รับรางวัลไพรม์ไทม์เอมมีทั้งหมด 4 ครั้ง โดยเธอได้รับรางวัลนี้​เป็นครั้งแรกจากภาพยนตร์ทางโทรทัศน์เรื่อง ​Wild Iris​ (2001) ​ทางช่องโชว์ไทม์ และมาได้รับรางวัลนี้อีก 3 ครั้งจากซิตคอม​เรื่อง ​Frasier​ (2003–04) ทางช่องเอ็นบีซี​, มินิซีรีส์เรื่อง ​จอห์น อดัมส์​ (2008)​ ทางช่องเอชบีโอ​ และ ​The Big C:Hereafter​ (2013)​ ทางช่องโชว์ไทม์
นอกจากผลงานละครเวทีและละครโทรทัศน์แล้ว ลอรา ลินนีย์ ยังมีผลงานการแสดงภาพยนตร์ที่ประสบความสำเร็จหลายเรื่อง โดยเธอมีผลงานภาพยนตร์เรื่องแรกคือ ลอเรนโซ ออยล์ ปาฎิหาริย์สายใยรัก (1992)​ และมาเป็นที่รู้จักจากการแสดงนำคู่กับ จิม แคร์รีย์​ ใน ชีวิตมหัศจรรย์ ทรูแมน โชว์​ (1998)​ ก่อนที่เธอจะประสบความสำเร็จได้รับการเสนอชื่อให้เข้าชิงรางวัลออสการ์​ 3 ครั้ง โดยเธอได้เข้าชิงในสาขานักแสดงนำหญิงยอดเยี่ยม 2 ครั้ง​จากเรื่อง ครั้งนี้...ของพี่กับน้อง (2000) และ เดอะ ซาเวจส์ (2007) และเข้าชิงในสาขานักแสดงสมทบหญิงยอดเยี่ยม 1 ครั้ง​จากเรื่อง คินเซย์ เรื่องรักต้องเรียนรู้ (2004) ส่วนผลงานการแสดงเรื่องอื่นๆของเธอที่เป็นที่รู้จักและประสบความสำเร็จเช่น สัญชาตญาณดิบซ่อนนรก (1996), มิสติก ริเวอร์ ปมเลือดฝังแม่น้ำ, ทุกหัวใจมีรัก​ (2003)​, ครอบครัวนี้ ไม่มีปัญหา?​ (2005), พี่เลี้ยงชิดซ้ายหัวใจยุ่งชะมัด (2007), แกร่งสุด มหาบุรุษรูสเวลท์ (2012), เชอร์ล็อก โฮล์มส์ (2015), ซัลลี่ ปาฏิหาริย์ที่แม่น้ำฮัดสัน, คืนทมิฬ (2016)​ และ ละครชุดทางโทรทัศน์ของเน็ตฟลิกซ์​เรื่อง โอซาร์ก (2017–2022)
วัยเด็กและการศึกษา
ลอรา ลินนีย์ เกิดที่ แมนแฮตตัน, นครนิวยอร์ก​ สหรัฐอเมริกา​ เป็นบุตรสาวของ โรมิวลัส ลินนีย์ ที่ 4 นักเขียนบทละคร​ชื่อดัง ผู้สืบเชื้อสายมาจาก ​โรมิวลัส ลินนีย์ อดีตทหารผ่านศึกของฝ่ายสมาพันธรัฐในสงครามกลางเมืองอเมริกา​และเป็นสมาชิกสภาผู้แทนราษฎรสหรัฐ​แห่งพรรคริพับลิกัน ​ โดยแม่ของเธอ มีเรียม แอนเดอร์สัน เพิร์ซ เป็นพยาบาล​ในศูนย์วิจัยและรักษาโรคมะเร็งเอกชนที่ใหญ่และเก่าแก่ที่สุดในโลกอย่าง ​Memorial Sloan Kettering ในแมนแฮตตัน
ลินนีย์จบการศึกษาระดับมัธยมปลายที่ รร.เตรียมอุดมศึกษานอร์ทฟีลด์เมาท์เฮอร์มอน ซึ่งเป็นโรงเรียนเอกชน​ในรัฐแมสซาชูเซตส์​ จากนั้นเธอเข้าศึกษาต่อที่มหาวิทยาลัยนอร์ทเวสเทิร์นในชิคาโก ​ก่อนจะย้ายมาเรียนที่มหาวิทยาลัยบราวน์​ในรัฐโรดไอแลนด์​ จนจบการศึกษาศิลปศาสตรบัณฑิต​สาขาการแสดงในปี 1986 และได้รับศิลปดุษฎีบัณฑิตกิตติมศักดิ์ จากมหาวิทยาลัยบราวน์ในปี 2003
อ้างอิง
​
​ ​ ​ ​
อาโมส-เมริทอามุน (พระราชธิดาในอาโมสที่หนึ่ง)
อาโมส-เมริทอามุน เป็นพระราชินีแห่งอียิปต์โบราณในช่วงต้นราชวงศ์ที่สิบแปด พระองค์เป็นทั้งพระขนิษฐาและพระมเหสีของฟาโรห์อเมนโฮเทปที่หนึ่ง พระองค์สิ้นพระชนม์ตั้งแต่อายุยังน้อยและถูกฝังอยู่ในหลุมฝังพระศพหมายเลข TT358 ใน El-bahari
พระประวัติ
อาโมส-เมริทอามุน เป็นพระราชธิดาของฟาโรห์อาโมสที่หนึ่งกับพระมเหสีอาโมส-เนเฟอร์ทาริ และกลายเป็นพระมเหสีของพระเชษฐาของพระองค์ ฟาโรห์อเมนโฮเทปที่หนึ่ง ซึ่งเป็นฟาโรห์ของอียิปต์โบราณในราชวงศ์ที่สิบแปด
พระนางเมริทอามุน ปรากฎอยู่ในภาพสลักในหลุมฝังศพของอินเฮอร์เคา (TT359) ซึ่งมีชีวิตอยู่ในราชวงศ์ที่ยี่สิบ พระองค์เป็นหนึ่งใน "เทพเจ้าแห่งทิศตะวันตก" ตำแหนางของพระองค์ในแถวด้านบนหลังพระราชินีอาโฮเทปที่ 1 และในด้านหน้าของพระราชินีซิทามุน
การสิ้นพระชนม์และที่ฝังพระศพ
พระศพของพระองค์ถูกค้นพบที่ El-bahri ใน TT358 ใน ค.ศ.1930 โดย Herbert eustis winlock พระศพถูกพบในโลงศพไม้ซีดาร์ พระศพของได้รับการห่อผ้าลินินใหม่และย้ายที่ฝังพระศพ โดยนักบวชที่ได้พบหลุมฝังพระศพของพระองค์ที่ได้ถูกโจรปล้นสุสาน ปรากฏว่าพระองค์สิ้นพระชนม์เมื่อพระองค์ค่อนข้างหนุ่มสาวที่มีหลักฐานของการเป็นทุกข์กับโรคข้ออักเสบ ซึ่งอาจจะเป็นสาเหตุของการสิ้นพระชนม์ของพระองค์
โลงศพชั้นนอก (ตอนนี้ถูกเก็บรักษาในพิพิธภัณฑ์อียิปต์) เป็นโลงไม้ขนาด 10 ฟุต ทำจากไม้ซีดาร์แผ่นที่เข้าร่วมและแกะสลักเพื่อเครื่องแบบความหนาตลอดของโลงศพ ตาและคิ้วฝังด้วยแก้ว ร่างกายอย่างระมัดระวังแกะสลักกับบั้งยศทาสีในสีฟ้าเพื่อสร้างภาพลวงตาของขน. โลงศพที่ถูกครอบคลุมไปด้วยทอง ซึ่งต่อไปได้ถูกปล้นในสมัยโบราณ ส่วนโลงศพชั้นในเป็นมีขนาดเล็ก สูงประมาณ 6 ฟุต โลงศพชั้นในได้ถูกเคลือบด้วยทอง แต่ปล้นจนเหลือแค่โลงไม้ ทำให้พระศพของพระองค์ได้รับการห่อผ้าลินินใหม่ ซึ่งตรงกับรัชสมัยของฟาโรห์พิเนดเจมที่หนึ่ง บันทึกว่าผ้าลินินที่ใช้ในการบูรณะพระศพทำในปีที่ 18 ของการครองราชย์ โดยมหาปุโรหิตมาซาเฮอร์ตา พระราชโอรสของฟาโรห์พิเนดเจมที่หนึ่ง การบูรณะนี้เกิดขึ้นในปีที่ 19 เดือนที่ 3 ของฤดูหนาว, วันที่ 28
โคแฟกเตอร์
โคแฟกเตอร์ เป็นสารประกอบเคมีมิใช่โปรตีนที่ยึดเกาะกับโปรตีนและจำเป็นต่อกิจกรรมทางชีววิทยาโปรตีน โปรตีนเหล่านี้โดยทั่วไปคือเอนไซม์ และโคแฟเตอร์สามารถถูกมองว่าเป็น "โมเลกุลตัวช่วย" ที่ช่วยในการเปลี่ยนรูปทางชีวเคมี
โคแฟกเตอร์สามารถแบ่งกลุ่มได้ขึ้นอยู่กับว่ามันยึดเกาะกับเอนไซม์แน่นเพียงใด โคแฟกเตอร์ที่ยึดเกาะหลวม ๆ เรียกว่า โคเอนไซม์ และโคแฟกเตอร์ที่ยึดเกาะแน่นเรียกว่า กลุ่มพรอสธีติก เอนไซม์ไม่ทำงาน โดยไม่มีโคแฟกเตอร์ เรียกว่า อะโพเอนไซม์ ขณะที่เอนไซม์สมบูรณ์ที่มีโคแฟกเตอร์ เรียกว่า โฮโลเอนไซม์
จิงจูฉ่าย
จิงจูฉ่าย ( ไป๋เปาเฮา) เป็นสมุนไพรจีนที่นิยมใส่ในต้มเลือดหมู เป็นพืชท้องถิ่นของประเทศจีนทางตะวันตก เป็นพืชชนิดเดียวในสกุลโกฐจุฬาลัมพา ที่เป็นพืชปลูก ไม่ชอบดินคุณภาพต่ำหรือดินที่แข็งเกินไป
ชาวจีนแต้จิ๋วนำไปประกอบอาหารได้หลายอย่าง เช่น ใส่ในต้มเลือดหมู นำไปทอดกรอบกินคู่กับหอยโข่งทะเล ใส่ในแกงจืดไตหมู กระดูกหมูหรือลูกชิ้นปลา แพทย์แผนจีนถือว่าเป็นยาเย็นจัด ลดความร้อนในเลือด ขับพิษ ขับลม แก้ไอ ใบสดนำไปต้มน้ำหรือคั้นดื่ม แก้อักเสบและลดอาการบวม
โฟมิเวียร์เซน
โฟมิเวียร์เซน  (Fomivirsen)
ซุคฮอย ซู-47
เนื่องจากมีผู้คนหลายคนนั้นคิดว่าเครื่องบินลำดังกล่าวเป็นเครื่องบินขับไล่หลากพหุบทบาท และมีความสามารถในด้านการตรวจจับได้ยากจากเรดาร์ ซึ่งนั่นไม่เป็นความจริงแต่อย่างใดเพราะเนื่องจาก ซู-47 นั้นเป็นเครื่องบินที่ทดสอบและสาธิตเทคโนโลยีเท่านั้นไม่มีคุณสมบัติในการตรวจจับได้ยากจากเรดาร์แต่อย่างใด
การออกแบบ
ซุคฮอย ซู-47 มีขนาดที่ใหญ่พอๆกับเครื่องบินรบขับไล่หลากบทบาท ซู-27 ของสหภาพโซเวียด จุดเด่นของ ซู-47 ก็คือมันมีปีกลู่ไปด้านหน้า ปีกที่ลู่ไปด้านหน้าจะช่วยในการบินโดยเฉพาะในขณะที่มุมเงยสูง (angles of attack) ซึ่งมีความ จำเป็น ในการต่อสู้ระยะประชิด และเสริมสร้างคุณสมบัติด้านอากาศพลศาสตร์ให้กับเครื่องในความเร็วต่ำกว่าเสียงและช่วยเพิ่มประสิทธิภาพในการบินใช้อาวุธที่ความเร็วเหนือเสียง และยังเพิ่มพิสัยให้เครื่องบิน ซึ่งในปัจจุบันยังไม่มีเครื่องบินรบที่มีปีกลู่ไปด้านหน้าแบบในประจำการในโลกเลย ซู-47 ได้ใช้วัสดุผสม (composite materials) เพื่อต่อต้านการบิดตัวของปีก ซึ่งจะทำให้ปีกขาดออกจากลำตัวได้ ซึ่งเกิดขึ้นกับปีกของเครื่องบินทั่วๆไป ที่เป็นแบบลู่ไปด้านหน้า เอส-37 เดิมเป็นชื่อที่ ใช้เรียก โดยบริษัท Sukhoi และอักษรตัวแรก ที่ขึ้นต้นด้วย อักษร " S " หมายถึงปีกลู่ไปด้านหน้า ในภาษารัสเซีย (Strelovidnoe krylo) และ Berkut หมายถึง golden eagle ในภาษารัสเซียเช่นกัน ซู-47 เป็นเครื่องบินทดสอบของบริษัท ซุคฮอย เอเวียชั่น คอร์ปอเรชั่น ซู-47 ประกอบด้วยปีกลู่ไปด้านหน้า ( FSW ) ปีกเล็ก และกระโดงหาง เอียงออกข้างนอกสองหาง มีระบบป้องกันการตรวจพบ และเทคโนโลยี การบังคับทิศทาง ของแรงขับของเครื่องยนต์
ฟุตบอลชิงแชมป์แห่งชาติยุโรป 2024 รอบคัดเลือก กลุ่มซี
กลุ่ม ซี ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม ซี ประกอบไปด้วยห้าทีม: อังกฤษ, อิตาลี, มอลตา, มาซิโดเนียเหนือ และ ยูเครน. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด. กลุ่มนี้จะได้เห็นอังกฤษและอิตาลีพบกันอีกครั้ง, หลังจากเคยเผชิญหน้ากันมาแล้วใน ฟุตบอลชิงแชมป์แห่งชาติยุโรป 2020 นัดชิงชนะเลิศ.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
แมตช์
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).
แบด วาเลนไทน์
"Bad Valentine" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประพันธ์เนื้อร้องและแต่งทำนองโดย KITTY และเรียบเรียงโดย ศิริพร แตรตุลาการ ออกจำหน่ายในวันที่ 9 กุมภาพันธ์ พ.ศ. 2555 เป็นซิงเกิลที่ตอนรันเทศกาลแห่งความรักวันวาเลนไทน์ ในมุมเจ็บ ๆ ของหลาย ๆ คนที่ไม่สมหวังกับความรัก
การตอบรับ
เพลง "Bad Valentine" ได้อันดับ 7 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 กุมภาพันธ์ พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รายชื่อศตวรรษิกชนไทย
ระบบสถิติทางการทะเบียนของกรมการปกครอง กระทรวงมหาดไทย ระบุว่า ในเดือนกรกฎาคม พ.ศ. 2566 ผู้มีสัญชาติไทยและมีชื่ออยู่ในทะเบียนบ้านที่มีอายุตั้งแต่ 100 ปีขึ้นไป (ศตวรรษิกชน) มีชีวิตอยู่ทั้งสิ้น 29170 คน โดยรายชื่อต่อไปนี้เป็นเพียงบางส่วนเท่านั้น
ศตวรรษิกชนไทยที่ยังมีชีวิตอยู่ในปัจจุบัน
ในส่วนนี้จะเป็นรายชื่อศตวรรษิกชนไทยที่ยังมีชีวิตอยู่ในปัจจุบัน (เรียงลำดับตามอายุ)
ศตวรรษิกชนไทยที่มีอายุ 100 ปีขึ้นไป
ในส่วนนี้จะเป็นรายชื่อศตวรรษิกชนไทยที่มีอายุ 100 ปีขึ้นไป (เรียงลำดับตามอายุ)
ยังมีชีวิตอยู่
สาวิตต์ โพธิวิหค
สาวิตต์ โพธิวิหค กรรมการสภาที่ปรึกษาพรรคประชาธิปัตย์ อดีตรัฐมนตรีประจำสำนักนายกรัฐมนตรี 2 สมัย อดีตสมาชิกสภาผู้แทนราษฎรกรุงเทพมหานคร หลายสมัย
ปิยะ วิมุกตายน
ปิยะ วิมุกตายน (เอ็กซ์) เกิดเมื่อวันที่ 23 ตุลาคม พ.ศ. 2522 โดยชื่อจริงมาจากวันปิยมหาราชซึ่งตรงกับวันเกิดของเขาเอง
สาวิตต์ โพธิวิหค
ประวัติ
สาวิตต์ โพธิวิหค หรือที่รู้จักกันในนาม ดร.สาวิตต์ โพธิวิหค เกิดวันที่ 19 สิงหาคม พ.ศ. 2488 เป็นบุตรของพลอากาศเอกสวัสดิ์ และนางอุไร โพธิวิหค (คงพันธุ์) สำเร็จการศึกษาระดับปริญญาตรี จากสถาบันเอ็มไอที ประเทศสหรัฐอเมริกา ในปี พ.ศ. 2510 จากนั้นจึงได้เข้าศึกษาต่อระดับปริญญาโท ที่มหาวิทยาลัยฮาร์วาร์ด ประเทศสหรัฐอเมริกา และปริญญาเอก ณ มหาวิทยาลัยแห่งเดียวกัน จนสำเร็จการศึกษาเป็นดุษฎีบัณฑิต ในปี พ.ศ. 2516
ปิยะ วิมุกตายน
ปิยะ วิมุกตายน เรียนจบจากมหาวิทยาลัยราชภัฏจันทรเกษม คณะมนุษยศาสตร์ เอกภาษาอังกฤษ มีผลงานที่โดดเด่นมาจากโฆษณาสบู่ตราดอกบัวคู่ ซึ่งรับบทเป็นจราจรที่เต้นท่ามกลางแสงแดด และ หลอดไฟซิลวาเนีย ชุด เฮียรักยุทธ โดยรับบทเป็นยุทธ ลูกค้าที่มาซื้อหลอดไฟ หลังจากนั้นมีผลงานโฆษณาในอีกหลายชิ้นต่อมา รวมไปถึงผลงานทางด้านการเดินแบบให้กับสินค้าหลายชนิด
สาวิตต์ โพธิวิหค
การทำงาน
สาวิตต์ โพธิวิหค เริ่มเข้าสู่งานการเมืองโดยการเป็นที่ปรึกษานายกรัฐมนตรี ในปี พ.ศ. 2519 เป็นเลขานุการ รัฐมนตรีว่าการกระทรวงอุตสาหกรรม (เกษม จาติกวณิช) ในปี พ.ศ. 2520 จากนั้นได้ลงสมัครเป็นสมาชิกสภาผู้แทนราษฎร กรุงเทพมหานคร ในปี พ.ศ. 2535/2 เป็นครั้งแรก และได้รับตำแหน่งรัฐมนตรีประจำสำนักนายกรัฐมนตรี ในปี พ.ศ. 2535-2538 และปี พ.ศ. 2540-2543 รวมทั้งสิ้น 2 สมัย
ปิยะ วิมุกตายน
ในปีพ.ศ. 2547 ได้แสดงภาพยนตร์เรื่อง ปักษาวายุ และ คู่แท้ปาฏิหาริย์ จนเป็นที่รู้จักมากขึ้น ส่วนทางด้านละคร มีผลงานเรื่องแรกคือละคร พลิกฟ้าตามล่าเธอ ของค่ายโพลีพลัส ด้วยความที่มีใบหน้าดุดันและเคร่งขรึมทำให้ได้รับบทตัวร้าย นับตั้งแต่นั้นเป็นต้นมา
สาวิตต์ โพธิวิหค
การทำงาน
ในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคประชาธิปัตย์
ปิยะ วิมุกตายน
ในเดือนมีนาคมพ.ศ. 2550 ได้ปรากฏเป็นข่าวเรื่องความรักต่างวัยกับเนาวรัตน์ ยุกตะนันท์ ดารานักแสดงผู้มากฝีมือ โดยข่าวคราวดังกล่าวเกิดจากบทสัมภาษณ์หลังจากที่ได้ถ่ายแบบร่วมกันในนิตยสาร OK โดยบทสัมภาษณ์นั้นได้กล่าวถึงนักแสดงสาวว่าเป็นดาราขวัญใจและอยากร่วมงานกันทำให้เกิดความรักต่างวัยขึ้น ชื่อเสียงของเอ็กซ์เริ่มเป็นที่รู้จักและมีงานเข้ามาอย่างต่อเนื่อง จนกระทั่งปลายเดือนกันยายน พ.ศ. 2550 ได้ประกาศยุติความสัมพันธ์กับเนาวรัตน์ ลงเนื่องด้วยความคิดเห็นไม่ลงรอยกันจนเกิดอาการบาดหมางกันถึงขั้นไม่ขอร่วมงานเดียวกัน
ในปีพ.ศ. 2551 ได้ประสบอุบัติเหตุจากเอ็ฟเฟ็กต์ในระหว่างการถ่ายทำละครธิดาวานร ทำให้เกิดอาการน้ำในหูไม่เท่ากันและมีเสียงคล้ายแมลงเมื่ออยู่ในสถานที่ที่มีเสียงอึกทึก จึงได้พักรักษาอาการดังกล่าว
นกกระสาใหญ่
นกกระสาใหญ่ (Great-billed Heron) เป็นนกลุยน้ำในวงศ์นกยาง เป็นนกประจำถิ่นจากเอเชียตะวันออกเฉียงใต้ถึงประเทศปาปัวนิวกินีและประเทศออสเตรเลีย ส่วนใหญ่อาศัยอยู่ตามชายฝั่งทะเล เช่น เกาะ แนวปะการัง ป่าชายเลน แม่น้ำขนาดใหญ่ แต่บางครั้งก็สามารถพบได้ภายในแผ่นดินตามบ่อน้ำ
ลักษณะ
นกกระสาใหญ่เป็นนกขนาดใหญ่ สูง 114–115 ซม. ปากยาวสีเทา ปลายแหลมตรง ใต้จะงอยปากล่างสีขาว ตาสีเหลือง บริเวณท้ายทอยมีขนสั้น ๆ สีขาวปนเทาประมาณ 10 เส้น เป็นพู่ชี้ไปข้างหลัง เมื่อตกใจหรือเข้าต่อสู้กัน พู่นี้จะพองขึ้น คอยาวสีน้ำตาล ด้านหน้ามีพู่ขนสีน้ำตาลห้อยระย้าลงมา เกือบถึงอก ลำตัวตอนบนและปีกสีเทาอมน้ำตาล บริเวณหลังมีขนนุ่มบาง สีขาวปกคลุมพลิ้วอยู่บริเวณหลัง ลำตัวตอนล่างสีน้ำตาล ขาสั้น ใหญ่ แข็งแรง สีเทา หางสั้นสีเทา
พีอา ววทซ์บัค
พีอา อาลอนโซ ววทซ์บัค (Pia Alonzo Wurtzbach; เกิด 24 กันยายน ค.ศ. 1989 ) นางแบบ นักแสดง และนางงามชาวฟิลิปปินส์-เยอรมัน ซึ่งเป็นที่รู้จักกันเป็นอย่างดีในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015
ประวัติ
พ่อของเธอเป็นชาวเยอรมันและแม่ของเธอมาจากประเทศฟิลิปปินส์ เธอเกิดในชตุทท์การ์ท รัฐบาเดิน-เวือร์ทเทิมแบร์ค เธอจบการศึกษาระดับมัธยมศึกษาที่ ABS-CBN Distance Learning School ในเกซอนซิตี และสาขาศิลปะการประกอบอาหารที่ Center for Asian Culinary Studies ในซานฮวน เมโทรมะนิลา
บีนีบีนิงปีลีปีนัส
ววทซ์บัคประกวดบีนีบีนิงปีลีปีนัสมาทั้งหมด 3 ครั้งคือ ปี ค.ศ. 2013 ได้รับรางวัลรองอันดับ 1, ค.ศ. 2014 ผ่านเข้าสู่รอบ 15 คนสุดท้าย และ ค.ศ. 2015 ได้รับรางวัลชนะเลิศบีนีบีนิงปีลีปีนัส
ชิน อาสึกะ
ชิน อาสึกะ (Shinn Asuka) เป็นตัวประกอบในอนิเมะเรื่อง "กันดั้มซี้ดเดสทินี" (พากย์เสียงโดย เคนอิชิ ซุซุมุระ)
ประวัติตามท้องเรื่อง
ชิน อาสึกะ เป็นนักบินของ Impulse Gundam ประจำยานรบ Minerva หลังจากที่สูญเสียครอบครัวในสงครามที่ Orb เมื่อ 2 ปีก่อนนั้น ชินได้สมัครเข้ากองทัพ ZAFT และได้รับเลือกให้ขับ MS รุ่นใหม่ และเกลียดใน Orb ที่ทำให้ตนต้องเสียครอบครัวเขามีความแค้นต่อฟรีด้อมกันดั้มเขาจึงทำลายฟรีด้อมและได้เดสทินีกันดั้มจากกิลเบิร์ตหลังได้เจอกับสเตลล่าได้รักกันแต่สเตลล่าตายไปชินเลยได้เป็นแฟนกับลูน่ามาเรียแทน
ข้อมูลส่วนตัว
เผ่าพันธุ์: โคออดิเนเตอร์ อายุ: 16 วันเกิด: Cosmic Era 57 1 กันยายน ครอบครัว: น้องสาว - มายุ อาสึกะ (Mayu Asuka) คนรัก: สเตลล่า ลูซิเอ้ (Stella Loussier) ลูน่ามาเรีย ฮอร์ค( Lunamaria Hawke ) ส่วนสูง: 168 ซม. น้ำหนัก: 55 กก. หมู่เลือด: A โมบิลสูท: ZGMF-X56S Impulse Gundam, ZGMF-X42S Destiny Gundam.
ฮิสโตน
โปรตีนฮิสโตนเป็นโปรตีนที่มีประจุบวกสูงพันอยู่กับดีเอ็นเอของยูคาริโอตเป็นโครงสร้างที่เรียกว่านิวคลีโอโซม และเป็นโครงสร้างหลักของโครมาติน เกี่ยวข้องกับการม้วนตัวของดีเอ็นเอและการแสดงออกของยีน ทำให้โครงสร้างของจีโนมมีขนาดเล็กลงเมื่อม้วนตัวจนแน่นเป็นโครโมโซมในการแบ่งเซลล์ระยะไมโทซิส. แบ่งย่อยได้ 5 ชนิดคือ H1 H2A H2B H3 และ H4 การรวมตัวของฮิสโตนกับดีเอ็เอเป็นโครมาตินเมื่อศึกษาด้วยกล้องจุลทรรศน์อิเล็กตรอน จะมีลักษณะคล้ายสร้อยลูกปัด โดยเม็ดลูกปัดประกอบด้วยโปรตีน H2A H2B H3 และ H4 อย่างละ 2 โมเลกุล รวมตัวกันเป็นก้อนขนาด 11 นาโนเมตร และมีดีเอ็นเอยาวประมาณ 200 คู่เบสพันรอบโปรตีนเหล่านี้ ระหว่างก้อนลูกปัดจะมีสายดีเอ็นเอที่เป็นตัวเชื่อมและมีโปรตีน H1 จับอยู่
รถไฟใต้ดินต้าเหลียน
รถไฟใต้ดินต้าเหลียน เป็นเส้นทางรถไฟฟ้าในเมืองต้าเหลียน ประเทศจีน เปิดให้บริการครั้งแรกเมื่อวันที่ 1 พฤษภาคม ค.ศ. 2003 ปัจจุบันเปิดให้บริการ 3 เส้นทาง คือ สาย 3, 7 และ 8
บัตรโดยสาร
ค่าโดยสารน้อยที่สุด ระหว่าง 2 สถานี คือ 1 หยวน ถ้ามากกว่านั้น คือ 2 หยวน
รถไฟฟ้า
ผลิตและพัฒนาขึ้นโดย DLoco, Dalian Locomotive and Rolling Stock Company ในปี ค.ศ. 2012 มีรถไฟฟ้า 10 ขบวน ใช้งานในสาย 3 ความเร็วเฉลี่ย 60 กิโลเมตรต่อชั่วโมง
แม่น้ำเชินเจิ้น
แม่น้ำเชินเจิ้น, ลำน้ำเชินเจิ้น หรือ แม่น้ำซั้มจัน (ในสำเนียงกวางตุ้ง) (Sham Chun River, Shum Chum River, หรือ Shenzhen River) เป็นพรมแดนธรรมชาติระหว่างฮ่องกงและจีนแผ่นดินใหญ่ ร่วมกับแม่น้ำชาโถวเจี่ยว (Sha Tau Kok River), อ่าวเมิร์ส (Mirs Bay) และอ่าวลึก (Deep Bay; หรือเรียกอ่าวเชินเจิ้น)
แม่น้ำเชินเจิ้นเป็นส่วนหนึ่งของการจำกัดอาณาเขตการเช่า ‘เขตดินแดนใหม่’ (เขตนิวเทร์ริทอรีส์) ซึ่งสหราชอาณาจักรได้บีบบังคับให้จีนทำสัญญา ‘เช่าซื้อ’ พื้นที่ทางตอนใต้ของลำน้ำเชินเจิ้นใน ค.ศ. 1898 (เรียก อนุสัญญาว่าด้วยการขยายดินแดนฮ่องกง (中英展拓香港界址专条) หรือที่รู้จักในชื่ออนุสัญญาปักกิ่งครั้งที่สอง)
ภูมิประเทศ
แม่น้ำเชินเจิ้นแบ่งเขตเหยิ่นหล่อง เขตเหนือ ของฮ่องกง และเมืองเชินเจิ้น มณฑลกวางตุ้ง มีแหล่งต้นน้ำอยู่ที่เขาอู่ถง ในเชินเจิ้นแม่น้ำสาขา ได้แก่ แม่น้ำเหลียนถัง (蓮塘河), แม่น้ำอู๋ถง (梧桐河), แม่น้ำผิงหยวน (平原河), แม่น้ำชาวาน (沙灣河), แม่น้ำปู้จี๋ (布吉河), แม่น้ำฝูเถียน (福田河), แม่น้ำซินโจว (新洲河) และแม่น้ำหฺวางกั่ง (皇崗河) น้ำล้นระบายจากอ่างเก็บน้ำเสินเจิ้นไหลลงสู่แม่น้ำนี้เช่นกัน ปากแม่น้ำไหลลงสู่อ่าวเชินเจิ้น (Shenzhen Bay หรือเรียก Deep Bay และ Hau Hoi Wan) ที่ชะวากทะเลของแม่น้ำมีพื้นที่ชุ่มน้ำอนุรักษ์หมี่ผู่ (米埔自然护理区)
ประวัติ
แม่น้ำเชินเจิ้นมีชื่อเดิมว่า ลำน้ำหมิง (明溪) และได้เปลี่ยนเป็นชื่อปัจจุบันตั้งแต่ "อนุสัญญาว่าด้วยการขยายดินแดนฮ่องกง" ใน ค.ศ. 1898 ซึ่งเป็นแม่น้ำเขตแดนของการเช่าฮ่องกงของอังกฤษ ในระยะเวลา 99 ปี (เขตนิวเทร์ริทอรีส์) และยังเป็นแม่น้ำที่ยาวที่สุดในฮ่องกงอีกด้วย ในช่วงสงครามเย็น ผู้อยู่อาศัยบนแผ่นดินใหญ่จำนวนมากหนีไปฮ่องกงผ่านทางแม่น้ำเชินเจิ้น ดังนั้นจึงถูกเรียกว่า "กำแพงเบอร์ลินแห่งประเทศจีน"
ปลายคริสต์ทศวรรษ 1990 โค้งน้ำลั่วหม่าโจว (Lok Ma Chau Loop) เป็นส่วนหนึ่งของจีนแผ่นดินใหญ่ ต่อมาเมื่อมีความพยายามในการบรรเทาปัญหาน้ำท่วมและปัญหามลพิษด้วยงานวิศวกรรมชลประทาน เพื่อปรับแม่น้ำแม่น้ำเชินเจิ้นในช่วงนี้ที่คดเคี้ยวให้ตรง ทำให้พื้นที่ส่วนนี้เป็นข้อพิพาทในการครองที่ดิน เนื่องเขตแดนทางธรรมชาติเคลื่อนไปทางเหนือจากลำน้ำที่ตัดใหม่ ด้วยข้อยุติจากการพัฒนาข้อตกลงของอุทยานนวัตกรรมและเทคโนโลยีฮ่องกง-เชินเจิ้น (Hong Kong-Shenzhen Innovation and Technology Park) รัฐบาลจีนได้โอนที่ราบภายในโค้งน้ำลั่วหม่าโจวให้แก่ฮ่องกงเมื่อวันที่ 3 มกราคม ค.ศ. 2017 ซึ่งจะเพิ่มพื้นที่เขตสำนักงาน 1.2 ล้านตารางเมตรสำหรับบริษัทในฮ่องกงและเชินเจิ้นอุทยานเทคโนโลยีนี้คาดว่าจะบริหารจัดการโดยองค์การอุทยานวิทยาศาสตร์และเทคโนโลยีฮ่องกง (Hong Kong Science and Technology Parks Corporation)
หลวงปู่ทอง อายะนะ
หลวงปู่ทอง อายะนะ (พ.ศ. 2363 พ.ศ. 2480) เป็นพระคณาจารย์ยุคเก่าที่มีอายุยืนยาวถึง 115 ปี ท่านเป็นพระที่มีวัตรปฏิบัติอันงดงาม เชี่ยวชาญด้านพุทธาคมอย่างลึกซึ้ง เป็นผู้ถ่ายทอดวิชาให้กับ หลวงปู่เผือก วัดกิ่งแก้ว ส่วนลูกศิษย์ฆราวาสที่เคราพเลื่อมใสท่านมากก็คือ พระยาพหลพลพยุหเสนา (พจน์ พหลโยธิน) นายกรัฐมนตรีคนที่ 2 ของประเทศไทย ด้านวัตถุมงคลของท่านมีทั้งพระเครื่องเนื้อพิมพ์สมเด็จ ลูกอม ชานหมาก เสื้อยันต์ แต่ที่ได้รับความนิยมสูงสุดก็คือ เหรียญรุ่นแรก
ประวัติ
หลวงปู่ทอง อายานะ เกิดเมื่อปี พ.ศ. 2363 ตรงกับปลายสมัยรัชกาลที่ 2 เป็นบุตรของนายฮวด แซ่ลิ้ม ชาวจีนฮกเกี้ยน มารดาเป็นชาวมอญ  ต่อมาท่านได้อุปสมบทเมื่อปี พ.ศ. 2384 ได้อุปสมบท ณ วัดบางเงินพรม ตลิ่งชัน โดยมีท่านเจ้าคุณวินัยกิจจารีเถระ (ภู่) อดีตเจ้าอาวาสองค์ที่ 2 ของ วัดบางเงินพรม เป็นพระอุปัชฌาย์ ได้รับฉายาตามภาษามคธว่า อายะนะ หลังจากอุปสมบทมา ได้พำนักจำพรรษา ณ วัดแห่งนั้นเพื่อศึกษาพระธรรมวินัย และคอยอุปัฏฐากพระอุปัชฌาย์ของท่านภายหลังได้ธุดงค์วัตรเพื่อแสวงหาโมกขธรรม เมื่อพระราชโยธาก่อสร้างวัดราชโยธาเสร็จเรียบร้อยแล้ว ได้นิมนต์ท่านให้มาเป็นเจ้าอาวาส ท่านจึงเป็นเจ้าอาวาสองค์แรกของ วัดราชโยธา หลวงปู่ทอง อายะนะ ท่านเป็นศิษย์น้องของ สมเด็จโต วัดระฆัง และเป็นลูกศิษย์ของ หลวงปู่แสง วัดมณีชลขันธ์ และมีคนไปศึกษากับท่าน เช่น หลวงปู่ทอง อายะนะ ท่านได้ปลุกเสกเหรียญ เพียงรุ่นเดียวคือ รุ่น ปี พ.ศ. 2480 สร้างโดยอาจารย์แก้ว คำวิบูลย์ ศิษย์ใกล้ชิดมี 2 เนื้อ คือ เนื้อเงิน เนื้อทองแดงรมดำ ชนิดที่ไม่รมดำเนื้อเหรียญออกไปทางสัมฤทธิ์ก็มีเป็นเหรียญรูปไข่หูในตัว ด้านหน้าเป็นรูปหลวงปู่ทองห่มจีวรหันข้างครึ่งองค์ ล้อมรอบด้วยเม็ดไข่ปลาและหนังสือไทย เขียนว่า ท่านอาจารย์ทอง วัดราชโยธา อายุ 117 ปี หลังเหรียญมีอักขระยันต์และตัวหนังสือไทยระบุว่า แก้ว คำวิบูลย์ ครั้งที่ 1เส้นขอบเหรียญแบบ 2 ชั้น และภาพถ่ายมีเพียงภาพตอนที่ท่านจะลงจากกุฏิไปฉันเพล ท่านถึงแก่มรณภาพด้วยโรคชราในปี พ.ศ. 2480 ตรงกับสมัยรัชกาลที่ 8นับรวมอายุได้ 117 ปี 96 พรรษา เป็นพระอรหันต์ที่อยู่ได้นานที่สุดถึง 7 แผ่นดิน
กลุ่มภาษาปาหารี
กลุ่มภาษาปาหารีเป็นส่วนหนึ่งของกลุ่มภาษาอินโดอารยันเหนือ เป็นภาษากลุ่มอินโด-อารยันที่ใช้พูดในบริเวณที่ราบของเทือกเขาหิมาลัยจากเนปาลทางตะวันออก ไปจนถึงรัฐหิมาจัลประเทศทางตะวันตก ภาษาในกลุ่มนี้แบ่งย่อยเป็น 3 กลุ่มคือ กลุ่มตะวันออกประกอบด้วยสำเนียงต่างๆของภาษาเนปาล เช่น โดขาลี กุรขาลี คาสกุรา กลุ่มกลาง ประกอบไปด้วยภาษาที่พูดในรัฐอุตรขัณฑ์และกลุ่มตะวันตกพูดในรัฐหิมาจัลประเทศ
ในเนปาล ภาษาเนปาลเป็นภาษาแม่ของชนกลุ่มอินโด-อารยันส่วนใหญ่ที่อยู่ในหุบเขาทางเหนือของอินเดียจนถึงเขตสูงสุดที่สามารถปลูกข้าวได้ ภาษาแม่ของชนเผ่าในบริเวณภูเขาส่วนใหญ่เป็นกลุ่มภาษาทิเบต-พม่า ภาษาเนปาลมีความแตกต่างจากภาษาปาหารีกลางเพราะได้รับอิทธิพลทั้งทางไวยากรณ์และคำศัพท์จากภาษากลุ่มทิเบต-พม่า ผู้พูดภาษาปาหารีกลางและตะวันตกไม่มีความเกี่ยวข้องใกล้ชิดกับภาษากลุ่มทิเบต-พม่า จึงรักษาเอกลักษณ์ของกลุ่มภาษาอินโด-อารยันได้ แม้ว่าชาวปาหารีจะได้พัฒนารูปแบบของตนเองและมีการใช้อย่างแพร่หลาย แต่บางครั้งก็จัดภาษาเหล่านี้เป็นส่วนหนึ่งของภาษาฮินดี ชื่อเรียกของภาษาเหล่านี้มีมาก เช่น เนปาลี (ภาษาของชาวเนปาล) กุรขาลี (ภาษาของชาวกุรข่า) ปัรภติยะ (ภาษาของชาวภูเขา) ภาษาปัลปาเป็นภาษาที่ใกล้เคียงกับภาษาเนปาล บางครั้งถูกแยกเป็นอีกภาษาหนึ่งต่างหาก
มีผู้พูดภาษากลุ่มปาหารีจำนวนมากในหุบเขาทางเหนือของปากีสถาน ระหว่างแคชเมียร์และอัฟกานิสถาน ภาษาเหล่านี้ได้รับอิทธิพลอย่างมากจากภาษาประจำชาติในบริเวณนั้นเช่น ภาษาอูรดูและภาษาปัญจาบ
โรงเรียนตะพานหิน
ประวัติ
โรงเรียนตะพานหิน ก่อตั้งเมื่อวันที่ 1 มิถุนายน  2494 สังกัดกรมสามัญศึกษา  กระทรวงศึกษาธิการ ในสมัยนั้นเปิดสอนในขั้นมัธยมศึกษาปีที่  1  (ม.1) จำนวน  1   ห้องเรียน มีนักเรียน 25 คน ครู 2 คน ใช้อักษรย่อ พ.จ.6  และมีสีกรมท่า – ชมพู เป็นสีและสัญลักษณ์ประจำโรงเรียน  มีนายเดชา เดชาติวงศ์  ณ  อยุธยา เป็นครูใหญ่  นายสุ่ม  หงษ์หิหิรัญ    เป็นครูประจำชั้น   เดิมได้อาศัยฝากเรียนที่ โรงเรียนเทศบาล  “ตะพานหินวิทยาคาร ”
พ.ศ. 2494 กระทรวงศึกษาธิการได้อนุมัติเงิน  จำนวน  150,000  บาท (หนึ่งแสนห้าหมื่นบาทถ้วน) เป็นค่าที่ดินก่อสร้างอาคารเรียน  แต่เงินจำนวนนี้ไม่เพียงพอที่จะดำเนินการตามแบบแปลนที่ได้รับการอนุมัติ หลวงพ่อชื่น พิจิตรานนท์ เจ้าอาวาสวัดหนองพยอม ได้อนุญาตให้ใช้ที่ของวัดจำนวน 19 ไร่ 89 ตารางวา รวมทั้งข้าราชการ พ่อค้า ประชาชนชาวตะพานหิน  ร่วมสมทบทุนบริจาคเงินด้วยอีกจำนวนหนึ่ง เป็นเงิน  200,000 บาท (สองแสนบาทถ้วน) โดยมอบให้โรงเรียนการช่างพิจิตรเป็นผู้รับเหมาก่อสร้าง อาคารเรียน ไม้ชั้นเดียวใต้ถุนสูงขนาด  5  ห้องเรียน ใช้เป็นสถานที่เรียนได้
พิมพ์ไว้ในใจ
"พิมพ์ไว้ในใจ" เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 เป็นเพลงแรกที่นักร้อง นภัทร อินทร์ใจเอื้อ ได้ประพันธ์เนื้อร้องและแต่งทำนองด้วยตนเองเป็นครั้งแรก และเรียบเรียงโดย พณวรรธน์ พงศ์ภักดีบริบาล ออกจำหน่ายในวันที่ 3 พฤษภาคม พ.ศ. 2555
เนื้อหาของเพลงนี้ ได้เปรียบดวงดาวเหมือนกับผู้หญิงสวยคนนึง ที่เราเองก็ไม่กล้าที่จะเข้าไปจีบ ก็เลยได้แต่จำภาพเค้าเอาไว้ในใจ
มิวสิควิดีโอเพลงนี้ ได้ยิปซี คีรติ มหาพฤกษ์พงศ์ มาเป็นนางเอกให้ด้วย ในเรื่องยิปซีเป็นถึงนางแบบสาว ผมเองไม่กล้าเข้าไปจีบเค้า เลยได้แต่จินตนาการว่าได้อยู่ใกล้ชิดเค้าแค่นั้น ดีใจที่ได้ร่วมงานกันยิปซี ส่วนตัวชอบผลงานละครและภาพยนตร์ที่เค้าเล่นอยู่แล้ว เข้าฉากด้วยกันก็มีแอบเขินนิด ๆ แต่พอคุ้นกันก็ผ่านไปได้ด้วยดี
คาร์ไลล์
คาร์ไลล์ (Carlisle) เป็นนครที่ตั้งอยู่ในนครคาร์ไลล์ (City of Carlisle) ที่ตั้งอยู่ในมณฑลคัมเบรียในภาคการปกครองตะวันตกเฉียงเหนือของอังกฤษ เมืองคาร์ไลล์ตั้งอยู่ตรงจุดที่แม่น้ำอีเดน, แม่น้ำคาลดรูว์ (River Caldew) และแม่น้ำเพ็ตเตอริ (River Petteril) มาบรรจบกัน 16 กิโลเมตรใต้เขตแดนอังกฤษ-สกอตแลนด์ เมืองคาร์ไลล์เป็นเมืองที่มีผู้ตั้งถิ่นฐานใหญ่ที่สุดในเคานตี้คัมเบรียและเป็นศูนย์กลางการบริหารทั้งของนครคาร์ไลล์และมณฑลคัมเบรีย ในปี ค.ศ. 2001 เมืองคาร์ไลล์เป็นเมืองที่มีประชากรประมาณ 71,773 คนโดยมีอีก 100,734 อยู่ในปริมณฑล
ในประวัติศาสตร์คาร์ไลล์เป็นเมืองหลวงของมณฑลคัมเบอร์แลนด์ ในยุคแรกของประวัติศาสตร์ของคาร์ไลล์ๆ เป็นเมืองที่ตั้งถิ่นฐานของโรมันที่ก่อตั้งเพื่อเป็นเมืองสนับสนุนป้อมต่างๆ ตามกำแพงเฮเดรียน (Hadrian's Wall) ระหว่างยุคกลางเพราะความที่ตั้งอยู่ติดพรมแดนติดกับราชอาณาจักรสกอตแลนด์ คาร์ไลล์กลายมามีความสำคัญในการเป็นที่ตั้งของที่มั่นทางการทหาร ปราสาทคาร์ไลล์ที่ยังคงอยู่ในสภาพดีสร้างขึ้นใน ค.ศ. 1092 โดยสมเด็จพระเจ้าวิลเลียมที่ 2 แห่งอังกฤษ และครั้งหนึ่งใช้เป็นที่จำขังสมเด็จพระราชินีนาถแมรีที่ 1 แห่งสกอตแลนด์ ในปัจจุบันปราสาทใช้เป็นที่ตั้งของกรมทหารดยุคแห่งแลงคาสเตอร์ (Duke of Lancaster's Regiment) และพิพิธภัณฑ์ทหารชายแดน (Border Regiment Museum) เมื่อต้นคริสต์ศตวรรษที่ 12 สมเด็จพระเจ้าเฮนรีที่ 1 แห่งอังกฤษ พระราชทานพระบรมราชานุญาติให้ก่อตั้งสำนักสงฆ์ในคาร์ไลล์ และคาร์ไลล์ได้รับฐานะเป็นสังฆมณฑลอิสระในปี 1122 และสำนักสงฆ์เลื่อนฐานะขึ้นเป็นมหาวิหารคาร์ไลล์
การนำอุตสาหกรรมอุตสาหกรรมการทอผ้าระหว่างสมัยการปฏิวัติอุตสาหกรรมเป็นการนำมาซึ่งความเปลี่ยนแปลงทางสังคมและเศรษฐกิจมาสู่คาร์ไลล์ ที่ทำให้เป็นเมืองที่มีผู้อยู่อาศัยอย่างหนาแน่น นอกจากนั้นก็ยังเป็นศูนย์กลางของการรถไฟโดยมีบริษัทรถไฟเจ็ดบริษัทที่ร่วมใช้สถานีคาร์ไลล์
คาร์ไลล์ ที่มีชื่อเล่นว่า “เมืองชายแดน” เป็นเมืองศูนย์กลางในทางวัฒนธรรม, การค้าขาย และกาอุตสาหกรรมของทางตอนเหนือของคัมเบรียและทางใต้ของสกอตแลนด์ นอกจากนั้นก็ยังเป็นที่ตั้งของมหาวิทยาลัยคัมเบรีย และพิพิธภัณฑ์และศูนย์วัฒนธรรมอีกหลายแห่ง
เส้นเวลากราฟิกของบิกแบง
แผนภาพเส้นเวลาของบิกแบง แสดงลำดับการเกิดเหตุการณ์ต่างๆ ที่คาดว่าน่าจะเป็นตามทฤษฎีบิกแบง นับแต่จุดเริ่มต้นของเวลาไปจนถึงยุคมืด (Dark Ages)
แผนภาพนี้แสดงในอันดับลอการิทึม ซึ่งแสดงในหน่วย วินาที แทนที่ วินาที ตัวอย่างเช่น 1 ไมโครวินาที เท่ากับ  ถ้าบนแผนภาพอ่านได้ -30 จะแปลงเป็นหน่วยวินาทีได้เท่ากับ  วินาที = 1 มิลลิวินาที อันดับลอการิทึมหมายถึง แต่ละขั้นมีค่าเท่ากับสิบเท่าของขั้นก่อนหน้า
กบฏมักกะสัน
กบฏมักกะสัน คือกลุ่มกบฏมุสลิมในช่วงปลายรัชกาลสมเด็จพระนารายณ์มหาราช ประมาณ 300 คน ตั้งบ้านเรือนอยู่ย่านคลองตะเคียน นอกพระนครศรีอยุธยา ได้สมคบกับเจ้านายพื้นเมืองกลุ่มอื่น ๆ ก่อความวุ่นวายขึ้น แต่ถูกปราบปรามจนต้องลงเรือหนีล่องตามแม่น้ำผ่านไปทางบางกอก เมื่อถูกสกัดกั้นจากกองทหารยุโรปที่รักษาเมือง พวกทหารพื้นเมืองกับพวกแขกมักกะสันเลยผสมโรงกันก่อความวุ่นวายทั่วเมืองธนบุรี ทั้ง ๆ ที่มีอาวุธประจำตัวเพียงอย่างเดียวคือกริช แต่กองทหารยุโรปมีปืนทันสมัย ก็ต้องล้มตายมากกว่าจึงปราบลงได้ มีบันทึกไว้หนังสือจดหมายเหตุของฟอร์บัง
ภูมิหลัง
โดย "มักกะสัน" เพี้ยนจากชื่อหมู่เกาะมากัสซาร์ (Makassar ปัจจุบันอยู่ในประเทศอินโดนีเซีย) แต่คนที่ถูกเรียกว่า แขกมักกะสัน มีทั้งมาจากเกาะมากัสซาร์และเกาะซูลาเวซี (เซเลบีส)
ความดุร้ายบ้าเลือดของพวกแขกมากาซาที่คนไทยเรียกกันว่า “แขกมักกะสัน” เป็นเรื่องลือลั่นอยู่ในประวัติศาสตร์ไทย เมื่อพวกแขกจากเกาะเซเลบีส หรือ ซูลาเวซี ที่เข้ามาพึ่งพระบรมโพธิสมภารสมเด็จพระนารายณ์ เกิดความคับแค้นใจจากพวกฝรั่งที่มีอิทธิพลในยุคนั้น จึงวางแผนจะชิงอำนาจสำเร็จโทษสมเด็จพระนารายณ์ แล้วบังคับพระเจ้าแผ่นดินองค์ใหม่ให้นับถือศาสนาเดียวกับตน พวกมากาซามีกริชคนละเล่มเป็นอาวุธประจำกาย แต่ฆ่าพวกฝรั่งและไทยที่ถือปืนไปเป็นจำนวนมาก ด้วยความอำมหิตผิดมนุษย์ ไม่กลัวแม้ความตาย
พวกมากกาซามีถิ่นฐานเดิมอยู่ในหมู่เกาะอินเดียตะวันออก นับถือศาสนาอิสลาม เมื่อถูกฮอลันดาโจมตีระหว่างปี พ.ศ. 2159–2210 จึงกระจัดกระจายหลบไปอยู่ตามเกาะต่าง ๆ ทั้งของอินเดียและมลายู รวมทั้งเข้ามายังกรุงศรีอยุธยาด้วย
เจ้าชายองค์หนึ่งซึ่งอยู่ที่หมู่เกาะเซเลบีส ได้พาผู้ติดตามหนีร้อนมาพึ่งเย็นในราชอาณาจักรสยาม ซึ่งสมเด็จพระนารายณ์ก็ทรงเมตตาต่อเจ้าชายผู้ตกระกำลำบาก พระราชทานที่ดินและบ้านให้อยู่ที่บริเวณปากคลองตะเคียน ซึ่งต่อมาที่แห่งนั้นเรียกว่า “ทุ่งมักกะสัน”
เมื่อคับแค้นใจจากพวกฝรั่งที่มีอิทธิพลอยู่ในราชสำนัก ทั้งยังได้รับการยุยงจากขุนนางแขกที่มีอยู่มากในยุคนั้น ทั้งแขกดำแขกขาว แต่ถูกลดอำนาจโดยเจ้าพระยาวิชเยนทร์ ในปี พ.ศ. 2229 พวกมักกะสันจึงวางแผนจะยกพวกจู่โจมเข้าจับสมเด็จพระนารายณ์สำเร็จโทษ แล้วยกเจ้าฟ้าอภัยทศ พระอนุชา ขึ้นครองราชย์ โดยบังคับให้พระเจ้าแผ่นดินองค์ใหม่นับถือศาสนาของพระมะหะหมัด ส่วนประชาชนหากใครไม่ยอมนับถือก็ให้ฆ่าเสีย แต่ความแตกเสียก่อนเมื่อขุนนางแขกจามคนหนึ่งล่วงรู้ความลับ แล้วนำความไปแจ้งกับเจ้าพระยาวิชเยนทร์ อัครมหาเสนาบดีชาวกรีกจึงจัดทัพใหญ่ปราบกบฏถึง 7,000 คน มีนายทัพนานาชาติ 40 คน ทั้งฝรั่งเศส อังกฤษ โปรตุเกส ฮอลันดา ประกาศจะจับหัวหน้ากบฏให้ได้ แต่พวกมักกะสันก็ประกาศสวนออกมาว่า ถ้าใครมาจับก็จะฆ่าทุกคนไม่ให้เหลือ และขุดสนามเพลาะรอบหมู่บ้านพระราชทาน
เมื่อทหารยกไปถึง พวกมักกะสันทำเป็นหนี นายทัพฝรั่งก็นำทหารไล่ติดตาม พอล่อทหารให้แตกเป็นกลุ่มเล็กๆแล้ว มักกะสันก็หันมาสู้ นายทัพฝรั่งตายไป 17 คน ทหารไทยก็ตายไปมาก วิชเยนทร์เองก็เกือบไม่รอด ต้องโดดน้ำหนีจนเกือบจมน้ำตาย ผู้ติดตามช่วยให้เกาะเรือไว้ได้ แล้วจ้ำพายหนี ขณะที่มักกะสันว่ายน้ำตาม
เหตุการณ์
วิชเยนทร์เห็นว่ารบกับแขกมักกะสันต้องเสียไพร่พลอีกมากแน่ จึงเปลี่ยนแผนเป็นเอาน้ำเย็นเข้าลูบ เรียกเจ้าชายมักกะสันมาเจรจา เจ้าชายขอเดินทางออกนอกประเทศพร้อมผู้ก่อการ 50 คน วิชเยนทร์ก็ยอม พร้อมกับเขียนหนังสืออนุญาตให้ผ่านด่าน แต่ก็แอบส่งม้าเร็วไปสั่งเชวาเลียร์ เดอ ฟอร์บัง ผู้บังคับการป้อมบางกอก ให้ขึงโซ่ขวางแม่น้ำไว้ แล้วจับพวกมักกะสันไว้ให้ได้
เมื่อสำเภาของพวกมักกะสันมาถึงเมืองบางกอก เห็นมีโซ่ขวางไว้ ต้นหนจึงนำกลาสีอีก 6 คนขึ้นมาขอพบฟอร์บังที่ป้อม ฟอร์บังทำเป็นไม่รู้เรื่องถามว่ามาจากไหนจะไปไหน ต้นหนก็เอาหนังสือผ่านด่านให้ดู ฟอร์บังว่าไม่มีปัญหา แต่เขาก็เป็นคนต่างประเทศเหมือนกัน ขอทำตามหน้าที่ไม่ให้ถูกตำหนิได้ ให้ทุกคนในเรือขึ้นมาขอตรวจดู ถ้ามีแต่มากาซาก็ออกไปได้ทุกคน เพราะตอนนั้นห้ามคนไทยออกนอกพระราชอาณาจักร ต้นหนก็ไม่ขัดข้อง แต่ขอพกกริชขึ้นมาด้วย ฟอร์บังหัวเราะแล้วว่า “เวลานี้เราทำสงครามกันอยู่หรือ” ต้นหนว่า “เราไม่ได้ทำสงครามกันจริงอยู่ แต่กริชที่เหน็บอยู่ข้างตัวนี้ เป็นอาวุธที่เรามีอยู่แก่ตัวเสมอ เป็นเครื่องหมายอันมีเกียรติที่ประจำตัวของเรา และเราไม่ยอมวางอาวุธนั้นให้ได้รับความอัปยศ” ฟอร์บังเห็นว่าอาวุธนั้นไม่ใช่สิ่งที่น่ากลัวอะไรเลย จึงยอมอนุโลม แต่ต่อมาเขาได้บันทึกไว้ว่า
“...แต่การหาเป็นเช่นนั้นไม่ มันเป็นอาวุธที่ร้ายกาจมาก ดังที่เห็นกับตา...”
ชไตน์แบร์ค
ชไตน์แบร์ค (Steinberg) เป็นบริษัทซอฟต์แวร์ดนตรีสัญชาติเยอรมันอยู่ในเมืองฮัมบวร์ค ผลิตอุปกรณ์อัดเสียง โปรแกรมเขียนเพลงและซอฟต์แวร์ตัดต่อเสียงที่ใช้ในดิจิทัลออดิโอเวิร์กสเตชันและซอฟต์แวร์ซินธิไซเซอร์เป็นหลัก ปัจจุบันชไตน์แบร์คเป็นบริษัทในเครือของยามาฮ่า
กบฏมักกะสัน
เหตุการณ์
ฟอร์บังบันทึกไว้ว่า “กริชนั้นเป็นมีดแหลมชนิดหนึ่ง ยาวประมาณ 1 คืบ 4 นิ้ว และที่ต่อกับด้ามก็ยาวประมาณครึ่งนิ้ว รูปคดเหมือนละลอกในกระแสน้ำ ปลายแหลมคล้ายลิ้นงู ทำด้วยเหล็กกล้า ทั้งสองข้างคมเหมือนใบมีดโกน เหน็บไว้ในฝักที่ทำด้วยไม้”
นายทหารโปรตุเกสได้ฟังก็ตกใจ บอกว่า
ฟอร์บังไม่เชื่อ เห็นว่าเรื่องแค่นี้ไม่ยากเย็นอะไร จึงบอกเขาให้ไปทำตามคำสั่ง
นายทหารโปรตุเกสเดินหน้าเศร้าไป หลังจากเตือนอีกครั้งว่า
“ขอให้ท่านระวังตัวให้มาก มันคงฆ่าท่านเป็นแน่ เชื่อฉันเถิด ฉันเตือนโดยความหวังดีแท้ ๆ”
คำเตือนข้อหลังนี้ฟอร์บังยอมรับ เขาคัดเลือกทหารไทย 20 คนให้เป็นองครักษ์ 10 คนถือหอก อีก 10 คนถือปืน แล้วบอกขุนนางไทยคนหนึ่งที่เป็นล่าม ให้บอกต้นหนว่ามีความเสียใจที่ได้รับคำสั่งให้จับเขา ขอให้เชื่อเถิดว่าเขาจะเลี้ยงดูเป็นอย่างดีในระหว่างที่ถูกคุมขัง
ขุนนางไทยผู้น่าสงสารได้ปฏิบัติตามคำสั่งของฟอร์บัง พออ้าปากคำแรกว่าจะจับ มักกะสันทั้ง 6 คนก็โยนหมวกลงพื้น ชักกริชออกจากฝัก กระโจนเข้ามาอย่างมัจจุราช แทงขุนนางไทยคนนั้นและอีก 6 คนในปะรำ ฟอร์บังถอยออกมาแล้วสั่งทหารที่ติดตามยิงกราด มักกะสันคนหนึ่งยังฝ่ากระสุนเข้าถึงฟอร์บังได้ เขาจึงแทงด้วยหอกเข้าที่ท้อง แต่มักกะสันที่มีหอกทะลุคาท้องก็ไม่ได้แสดงอาการเจ็บปวด กลับดันเข้ามาจะแทงฟอร์บังให้ได้ ฟอร์บังไม่กล้าชักหอกออกจากท้อง และใช้ดันมักกะสันบ้าเลือดไว้ขณะที่ต้องถอยกรูด จนทหารคนหนึ่งได้ฆ่ามักกะสันตาย